
[image: ]
LATVIJAS REPUBLIKA
DOBELES NOVADA DOME
Brīvības iela 17, Dobele, Dobeles novads, LV-3701
Tālr. 63707269, 63700137, 63720940, e-pasts dome@dobele.lv

APSTIPRINĀTI
ar Dobeles novada domes 
2022. gada 9.marta lēmumu Nr.94/4
[bookmark: _Hlk97810840](prot.Nr.4, 6.§)


Grozījumi:
2026. gada 30. jūlija lēmums Nr. 167/10 “Par noteikumu “Grozījumi noteikumos “Kārtība, kādā Dobeles novada pašvaldība sniedz finansiālu atbalstu nevalstiskajām organizācijām” apstiprināšanu”.
2026. gada 30. septembra lēmums Nr. 222/13 “Grozījumi noteikumos “Kārtība, kādā Dobeles novada pašvaldība sniedz finansiālu atbalstu nevalstiskajām organizācijām””.

NOTEIKUMI
Dobelē


KĀRTĪBA, KĀDĀ DOBELES NOVADA PAŠVALDĪBA
SNIEDZ FINANSIĀLU ATBALSTU NEVALSTISKAJĀM ORGANIZĀCIJĀM


Izdoti saskaņā ar Pašvaldību likuma 50.panta pirmo daļu, 
Valsts pārvaldes iekārtas likuma 72.panta pirmās daļas 2.punktu, 
73.panta pirmās daļas 4.punktu
(Ar grozījumiem, kas izdarīti ar Dobeles novada domes 30.07.2026. lēmumu Nr.167/10)


I. Vispārīgie noteikumi

1. Noteikumi nosaka kārtību, kādā Dobeles novada pašvaldība (turpmāk - pašvaldība) sniedz finansiālu atbalstu nevalstisko organizāciju (biedrību, nodibinājumu un reliģisko organizāciju) (turpmāk - NVO) darbības atbalstam. Noteikumi neattiecas uz kārtību, kādā pašvaldība piešķir līdzfinansējumu NVO sabiedrībai nozīmīgu projektu realizācijai, kurus NVO plāno realizēt par piesaistītiem līdzekļiem no dažādu fondu un atbalsta programmu projektu konkursiem, kuru piešķiršanas kārtību regulē cits Dobeles novada domes apstiprināts iekšējais normatīvais akts.
2. Noteikumu mērķis ir nodrošināt pašvaldības budžetā paredzēto finanšu līdzekļu racionālu, efektīvu un uz konkrētu mērķi virzītu izlietošanu.
3. Pašvaldība kārtējam gadam savā budžetā nosaka NVO paredzēto kopējo finanšu līdzekļu atbalsta summu.



II. Finansējuma piešķiršanas nosacījumi

4. Uz pašvaldības finansējuma saņemšanu var pretendēt NVO, kuru juridiskā adrese vai struktūrvienība ir reģistrēta Dobeles novada administratīvajā teritorijā, un kuras veic darbību Dobeles novada iedzīvotāju interesēs. Finansiālā atbalsta apmērs vienam pieteikumam ir līdz 2000,00 euro.
(4. punkts izteikts jaunā redakcijā ar Dobeles novada domes 2026. gada 30. septembra lēmumu Nr. 222/13)
5. Pašvaldības finansējums tiek piešķirts NVO, kuras:
5.1. paredz sabiedriski nozīmīgu pasākumu organizēšanu Dobeles novada administratīvajā teritorijā;
5.2. piesaista vietējos resursus un brīvprātīgo darbu sabiedriski nozīmīgos pasākumos;
5.3. īsteno neformālas izglītības programmas dažādām iedzīvotāju sociālajām grupām;
5.4. piedāvā brīvā laika pavadīšanas dažādošanas un kvalitātes uzlabošanas iespējas;
5.5. veicina jauniešu nodarbinātību, profesionālo orientāciju un karjeras izvēles iespējas; 
     5.6. veicina veselīgu dzīvesveidu;
5.7. veicina drošas un sakārtotas vides veidošanos Dobeles novada administratīvajā teritorijā un popularizē zaļo novadu;
5.8. iesaista cilvēkus ar īpašām vajadzībām un rada viņiem pieejamu informatīvo un fizisko vidi;
5.9. veicina integrācijas procesus  pašvaldībā;
5.10. ir saistīti ar pašvaldības kompetencē esošo funkciju īstenošanu.
6. Finansējuma saņēmēja aktivitātēm galvenokārt jānotiek Dobeles novada administratīvajā teritorijā un/vai to ieguvējiem jābūt Dobeles novada iedzīvotājiem. Atsevišķas aktivitātes var īstenot ārpus Dobeles novada administratīvās teritorijas, ja tās ir tieši saistītas ar NVO darbības mērķi, nepieciešamas plānoto rezultātu sasniegšanai un rada pamatotu ieguvumu mērķa grupai, kas sastāv no Dobeles novada iedzīvotājiem. Pieteikumā jānorāda šādu aktivitāšu īstenošanas nepieciešamība un paredzamais ieguvums. Finansējumu var piešķirt pasākumu, nodarbību, semināru, lekciju, pieredzes apmaiņas braucienu un citu aktivitāšu īstenošanai, kā arī ar tām saistīto pakalpojumu izmaksu segšanai, ja tās atbilst šo noteikumu 8. punktā noteiktajām attiecināmajām izmaksām un vienlaikus:
6.1. ir tieši saistītas ar pieteikumā minēto aktivitāšu īstenošanu;
6.2. ir nepieciešamas plānoto aktivitāšu rezultātu sasniegšanai;
6.3. ir samērīgas un ekonomiski pamatotas;
6.4. tiks pamatotas ar grāmatvedības attaisnojuma dokumentiem.
(6. punkts papildināts ar Dobeles novada domes 2026. gada 30. septembra lēmumu Nr. 222/13)
7. Pašvaldības finansējums netiek piešķirts:
7.1.  pamatlīdzekļu iegādei;
7.2. nekustamā īpašuma iegādei;
7.3. dāvanām, naudas balvām, pabalstiem vai citiem maksājumiem privātpersonām;
7.4. aktivitātēm, kuru mērķis ir gūt peļņu;
7.5. politiskām aktivitātēm;
7.6. projektu konkursiem un projektu līdzfinansējumam;
7.7. jau notikušu projektu vai pasākumu apmaksai;
7.8. NVO, kura nav iesniegusi atskaiti par iepriekš saņemtā finansējuma izlietojumu;
7.9. NVO, kura sniegusi nepatiesas ziņas;
7.10. NVO, kurai ir nodokļu vai citu maksājumu parādi pret valsti vai pašvaldību;
7.11. NVO, kura Valsts ieņēmumu dienestā nav iesniegusi gada pārskatu par iepriekšējo gadu;
7.12. NVO administrācijas un darbinieku atlīdzībai;
7.13. pieteikumā norādītām aktivitātēm, kuras ir plānots finansēt no Pašvaldības budžeta līdzekļiem attiecīgajā gadā.
(7.3., 7.5. un 7.12. apakšpunkts grozīts, 7.13. apakšpunkts pievienots ar Dobeles novada domes 2026. gada 30. septembra lēmumu Nr. 222/13)
8. Pašvaldības finansējuma ietvaros atbalstāmās izmaksas:
8.1. komunālie un telpu uzturēšanas izdevumi, kas saistīti ar finansējuma saņēmēja darbības nodrošināšanu, nepārsniedzot 70 procentus no noteikumu 4. punktā noteiktā finansiālā atbalsta maksimālā apmēra;
8.2. pieteikuma aktivitāšu īstenošanai nepieciešamo materiālu, inventāra un aprīkojuma iegādes vai nomas izmaksas, nepārsniedzot 70 procentus no noteikumu 4. punktā noteiktā finansiālā atbalsta maksimālā apmēra;
8.3. transporta izmaksas - tai skaitā transportlīdzekļa nomas izmaksas, kas tieši saistītas ar aktivitāšu īstenošanu un/vai aktivitāšu dalībnieku nokļūšanu aktivitāšu norises vietā, nepārsniedzot 70 procentus no noteikumu 4. punktā noteiktā finansiālā atbalsta maksimālā apmēra, izņemot gadījumus, kad lielāks transporta izmaksu apmērs objektīvi nepieciešams aktivitāšu specifikas dēļ un ir pamatots pieteikumā;
8.4. informatīvo un izglītojošo materiālu izgatavošanas un digitālā satura izveides izmaksas, kas saistītas ar NVO darbību, tās mērķauditorijai aktuālu jautājumu, pieejamā atbalsta un iespēju popularizēšanu un informācijas pieejamības veicināšanu, nepārsniedzot 20 procentus no noteikumu 4. punktā noteiktā finansiālā atbalsta maksimālā apmēra;
8.5. izglītojošu un informatīvu aktivitāšu nodrošināšanas izmaksas, tai skaitā lektoru, nodarbību vadītāju, citu speciālistu un pakalpojumu sniedzēju piesaistes izmaksas, ja tās ir tieši saistītas ar NVO tiešās mērķa grupas vajadzību risināšanu.
(8. punkts izteikts jaunā redakcijā ar Dobeles novada domes 2026. gada 30. septembra lēmumu Nr. 222/13)

III. Finansējuma piešķiršanas kārtība

9. NVO vienā gadā ir tiesīga iesniegt ne vairāk kā vienu pieteikumu (1.pielikums), kas pašvaldības finansējuma saņemšanai nākamajam gadam iesniedzams tekošajā kalendārajā gadā pašvaldības NVO finansiālā atbalsta pieteikumu uzsaukumā norādītajā termiņā, kas nav īsāks par vienu mēnesi. Pašvaldība NVO finansiālā atbalsta pieteikumu uzsaukumu publicē pašvaldības vietnē www.dobele.lv. Pieteikums iesniedzams:
(9. punkts izteikts jaunā redakcijā ar Dobeles novada domes 2026. gada 30. septembra lēmumu Nr. 222/13)
9.1. papīra formātā klātienē kādā no Dobeles novada valsts un pašvaldības vienotajiem klientu apkalpošanas centriem (turpmāk – VPVKAC):
[bookmark: _Hlk96614759]9.1.1. Dobeles pilsētas VPVKAC Brīvības ielā 15, Dobelē, Dobeles novadā;
9.1.2. Auces pilsētas VPVKAC Jelgavas ielā 1, Aucē, Dobeles novadā;
9.1.3. Tērvetes pagasta VPVKAC “Zelmeņos”, Tērvetes pagastā, Dobeles novadā.
9.2. papīra formātā, nosūtot pa pastu, adrese: Dobeles pilsētas VPVKAC, Brīvības iela 15, Dobele, Dobeles novads, LV -3701. Datums uz pasta nosūtīšanas zīmoga nedrīkst būt vēlāks par pieteikumu iesniegšanas datumu;
[bookmark: _Hlk96895583][bookmark: _Hlk96895527]9.3. elektroniska dokumenta formā, nosūtot uz Pašvaldības elektroniskā pasta adresi apic@dobele.lv. Dokuments jāparaksta ar drošu elektronisko parakstu saskaņā ar Elektronisko dokumentu likuma noteikumiem. 
10. NVO atbild par sniegto ziņu patiesumu.
11. Pēc pieteikumu saņemšanas pašvaldības administrācijas apkopotā informācija tiek iesniegta Dobeles novada pašvaldības Nevalstisko organizāciju atbalsta piešķiršanas komisijai (turpmāk – Komisija), kura izskata iesniegtos pieteikumus un pieņem starplēmumu par atbalstāmajiem pieteikumiem, kā arī lēmumu par neatbalstīto pieteikumu noraidīšanu. 
12. Pieņemto starplēmumu Komisija virza pašvaldības administrācijai izvērtēšanai un iespējamā finansējuma iestrādāšanai nākamā gada pašvaldības budžeta projektā.
(12. punkts grozīts ar Dobeles novada domes 2026. gada 30. septembra lēmumu Nr. 222/13)
13. Pēc pašvaldības budžeta apstiprināšanas Komisija pieņem gala lēmumu par projekta akceptēšanu un finanšu līdzekļu piešķiršanu NVO.
14. Ievērojot pašvaldības budžeta iespējas, Komisija ir tiesīga samazināt NVO piešķiramā finansējuma apjomu.    
15. Atbalsta piešķiršanas gadījumā līgumu ar NVO slēdz pašvaldības administrācija.
16. Finansējuma pieprasījuma vērtēšanas un piešķiršanas kritēriji:
16.1. (svītrots)
16.2. pieteikuma atbilstība noteikumu 5., 6., 7. un 8. punkta nosacījumiem;
(16.1. apakšpunkts svītrots, 16.2. apakšpunkts izteikts jaunā redakcijā ar Dobeles novada domes 2026. gada 30. septembra lēmumu Nr. 222/13)
16.3. iespējamie finansējuma piešķiršanas rezultāti un ieguvumi Dobeles novadam un tā iedzīvotājiem;
16.4. izdevumu pamatotība, pašu NVO ieguldījuma apjoms un pieprasītā finansējuma apjoms.
17. Finansējums netiek pārskaitīts NVO, ja nav noslēgts līgums starp pašvaldību un NVO par finansējuma piešķiršanu, finansējuma izlietojumu un izlietotā finansējuma atskaites iesniegšanas kārtību.
18. Par saņemtā finansējuma izlietojumu NVO līgumā noteiktajā termiņā iesniedz atskaiti pašvaldībai par finanšu līdzekļu izlietojumu (2.pielikums), pievienojot grāmatvedības attaisnojošo dokumentu (līgumu, rēķinu, aktu u.c.) kopijas un aprakstu par finanšu atbalsta saturisko piepildījumu, sasniegtajiem mērķiem (ne vairāk kā viena A4 lapa)
[bookmark: 3]19. Ja NVO piešķirto finansējumu neizlieto pilnā apjomā, tad tai ir pienākums atmaksāt pašvaldībai neizlietotā finansējuma daļu.
20. Ja NVO piešķirto finansējumu izlietojis neatbilstoši finansējuma pieteikumā norādītajam mērķim, tad tai ir pienākums atmaksāt pašvaldībai mērķim neatbilstoši izlietotā finansējuma daļu.
21. Pašvaldībai ir tiesības pieprasīt papildu informāciju no NVO par saņemtā finansējuma izlietošanas gaitu, kā arī kontrolēt šī finansējuma izlietojuma atbilstību.

IV. Noslēguma jautājumi

22. NVO pieteikumi par projektu realizāciju 2022.gadā iesniedzami līdz 2022.gada 19.aprīlim.
23. Vienlaicīgi ar noteikumu 22.punktā minētajiem pieteikumiem tiek izskatīti pieteikumi, kuri iesniegti pašvaldībā līdz 2021.gada 31.decembrim.
24. Komisija līdz 2022.gada 15.maijam izvērtē un pieņem lēmumu par noteikumu 22. un 23.punktā minēto pieteikumu akceptēšanu vai noraidīšanu.
25. Atzīt par spēku zaudējušu Auces novada pašvaldības 2019.gada 24.jūlija nolikumu “Par Auces novada pašvaldības atbalstu organizāciju projektu realizācijas līdzfinansēšanā”.
26. Atzīt par spēku zaudējušu Dobeles novada pašvaldības 2020.gada 28.maija nolikumu “Par finansiāla atbalsta piešķiršanas kārtību sociāla un veselības rakstura projektiem Dobeles novadā”.
27. Atzīt par spēku zaudējušu Tērvetes novada pašvaldības 2015.gada 23.jūlija nolikumu “Par Tērvetes novada pašvaldības atbalstu nevalstisko organizāciju projektu  līdzfinansēšanā”.
28. Noteikumi stājās spēkā nākamajā dienā pēc to apstiprināšanas Dobeles novada domes sēdē.
29. Pieteikumu NVO pašvaldības finansējuma saņemšanai 2027. gadam iesniedz no 2026. gada 1. novembra līdz 30. novembrim.
(Ar grozījumiem, kas izdarīti ar Dobeles novada domes 30.07.2026. lēmumu Nr.167/10)


Domes priekšsēdētājs		I.Gorskis


1.pielikums
Dobeles novada pašvaldībai
NVO PIETEIKUMS FINANSĒJUMA SAŅEMŠANAI

	1. Pieteicējas nevalstiskās organizācijas nosaukums, reģistrācijas Nr.
	

	2. Pieprasāmais finansējums kopā (EUR):
	

	3. Organizācijas darbības mērķi (no statūtiem):
	

	4. NVO pieredze – īsi raksturot!
	

	5. Informācija par NVO

	5.1. Nevalstiskās organizācijas vadītāja vārds, uzvārds:
	

	5.2. Nevalstiskās organizācijas bankas rekvizīti:

	


	5.3. Nevalstiskās organizācijas juridiskā adrese, tālrunis, elektroniskais pasts, mājaslapa (ja ir)
	



Finansējums tiek lūgts šādu aktivitāšu īstenošanai:

Aktivitāte Nr. 1: 
	1. Plānotā aktivitāte
	

	2. Finansējuma nepieciešamības pamatojums 
	

	3. Mērķauditorija
	

	4. Iesaistīto dalībnieku skaits
	

	5. Sasniedzamie rezultāti
	 

	6. Plānotā finansējuma izdevumu tāme:
	

	Nr.
	Izdevumu pozīcija
	Pieprasītais pašvaldības finansējums (euro)
	Pašu ieguldījums 
(euro)
	Cits finansējums (euro)
	Kopējās izmaksas (euro)

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Aktivitāte Nr. 2: 
	1. Plānotā aktivitāte
	

	2. Finansējuma nepieciešamības pamatojums 
	

	3. Mērķauditorija
	

	4. Iesaistīto dalībnieku skaits
	

	5. Sasniedzamie rezultāti 
	 

	6. Plānotā finansējuma izdevumu tāme:
	

	Nr.
	Izdevumu pozīcija
	Pieprasītais pašvaldības finansējums (euro)
	Pašu ieguldījums 
(euro)
	Cits finansējums (euro)
	Kopējās izmaksas (euro)

	
	
	
	
	
	

	
	
	
	
	
	

	
	
	
	
	
	

	
	
	
	
	
	





Ar savu parakstu apliecinu, ka pieteikumā sniegtā informācija atbilst patiesībai un pieprasītais finansējums tiks izmantots atbilstoši pieteikumā norādītajam mērķim.

NVO vadītājs 							/Vārds, Uzvārds/









Domes priekšsēdētājs		I.Gorskis

























2.pielikums

SAŅEMTĀ FINANSĒJUMA IZLIETOJUMA ATSKAITE

Saskaņā ar 202__.gada ___.  _______________ finansēšanas lēmumu un noslēgto līgumu
___________________________________________________________________________
(finansējuma saņēmēja nosaukums, reģistrācijas Nr., adrese)

no ____. gada ____. ___________ līdz ___. gada __. _______ ir īstenojusi šādu aktivitāti ___________________________________________________________________________
1. pieteikumā noteiktie mērķi un uzdevumi :
 Sasniegti pilnībā 
 Sasniegti daļēji, jo____________________________________________________________
 Nav sasniegti, jo______________________________________________________________
2. Dobeles novada pašvaldības piešķirtie finanšu līdzekļi _______________ eiro ir izlietoti sekojoši: 

	Nr.
p.
k.
	Izmaksu apliecinošā dokumenta nosaukums 
	Summa (eiro)
	Par ko maksāts 

	1.
	
	
	

	2.
	
	
	

	3.
	
	
	

	
	
	
	



Pavisam kopā izlietoti eiro______ (________________________________________________)

3. Pievienotas izmaksu apliecinošo dokumentu kopijas:
___________________________________________________________________________

Apstiprinu, ka Dobeles novada pašvaldības pārskaitītie līdzekļi izlietoti atbilstoši normatīvajiem aktiem un pieteikumā paredzētajiem mērķiem. Ar finansējuma saņemšanu dokumentācija tiks saglabāta - 
___________________________________________________________________________
(finansējuma saņēmēja nosaukums, reģistrācijas Nr., adrese)
5 gadus no šīs atskaites iesniegšanas Dobeles novada pašvaldībā.

_______________________________________ 	_____________________
	(finansējuma saņēmēja vārds, uzvārds) 	(paraksts)

202__. gada ____. _________________


Domes priekšsēdētājs		I.Gorskis

